เงินบาทเปิดตลาด 30.16/18 บาท
&nbsp;ธนาคารซีไอเอ็มบีไทย รายงาน เงินบาทเปิดตลาดเช้านี้อยู่ที่ระดับ 30.16/18 ทรงตัวเหตุไม่มีปัจจัยใหม่
22 ธ.ค. 2553

ธนาคารซีไอเอ็มบีไทย รายงาน เงินบาทเปิดตลาดเช้านี้อยู่ที่ระดับ 30.16/18 ทรงตัวเหตุไม่มีปัจจัยใหม่
นักบริหารเงินธนาคารซีไอเอ็มบีไทย กล่าวว่า เงินบาทเปิดตลาดเช้านี้อยู่ที่ระดับ 30.16/18 บาท/ดอลลาร์ ทรงตัวในระดับใกล้เคียงกับปิดตลาดช่วงเย็นวานนี้ที่ระดับ 30.15/17 บาท/ดอลลาร์ เนื่องจากยังไม่มีปัจจัยใหม่ที่มาส่งผลกระทบ เพราะใกล้ช่วงเทศกาลส่งท้ายปีเก่าต้อนรับปีใหม่ที่นักลงทุนเตรียมตัวไปพักผ่อน
"(เงินบาท)ค่อนข่างทรงตัว sideway แกว่งตัวในกรอบแคบๆ" นักบริหารเงิน กล่าว
สำหรับความเคลื่อนไหวของค่าเงินสกุลหลักต่างประเทศ เงินเยนอยู่ที่ระดับ 83.77/80 เยน/ดอลลาร์ ใกล้เคียงกับเย็นวานนี้ที่ระดับ 83.70/75 เยน/ดอลลาร์ ส่วนเงินยูโรอยู่ที่ระดับ 1.3120 ดอลลาร์/ยูโร ปรับตัวอ่อนค่าเล็กน้อยจากระดับ 1.3155/1.3160 ดอลลาร์/ยูโร
นักบริหารเงิน คาดว่า วันนี้เงินบาทน่าจะยังเคลื่อนไหวไปตามทิศทางเดียวกันกับภูมิภาค ในช่วงระหว่าง 30.10-30.20 บาท/ดอลลาร์